stanford-oval/wikipedia huggingface dataset:
קאש מאני רקורדס
אמנים בהווה

| אמן | שנת חתימה (נכון ל-2018) | אלבומים בחברה | חותם | חברת בת |
| --- | --- | --- | --- | --- |
| בירדמן | מייסד | 6 | קאש מאני | ריץ' גאנג |
| רונלד "סלים" ויליאמס | מייסד | 3 | קאש מאני | ריץ' גאנג |
| גודה גודה | 2005 | 1 | קאש מאני • יאנג מאני | – |
| T-Streets | 2005 | – | קאש מאני • יאנג מאני | – |
| מק מיין | 2005 | 5 | קאש מאני • יאנג מאני | Soothe Your Soul רקורדס |
| ליל טוויסט | 2007 | 4 | קאש מאני • יאנג מאני | ניו מאני רקורדס |
| שאנל | 2008 | 1 | קאש מאני • יאנג מאני | – |
|  |  |  | קאש מאני • יאנג מאני |  |
| ניקי מינאז' | 2009 | 5 | קאש מאני • יאנג מאני | פינק פריידיי רקורדס |
| קורי גאנז | 2010 | 3 | קאש מאני • יאנג מאני | – |
| פלואו | 2011 | 3 | קאש מאני • יאנג מאני | פליים גאנג מיוזיק |
| יורו | 2013 | 1 | – |  |
| קייסקי | 2013 | 3 | קאש מאני • ריץ' גאנג | מאני באק אנטרטיינמנט |
| ז'אק | 2014 | 6 | קאש מאני • ריץ' גאנג | 4275 אנטרטיינמנט |
| יאנג ת'אג | 2014 | 2 | ריץ' גאנג | — |
| ריץ' הומי קוואן | 2014 | 2 | ריץ' גאנג | — |
| ג'ובניל | 2014 (חתימה מחדש) | 5 | קאש מאני | UTP רקורדס |
| טורק | 2015 (חתימה מחדש) | 1 | קאש מאני | YNT רקורדס |
| AR-Ab | 2015 | – | קאש מאני | OBH רקורדס |
| ננו קאלווין | 2015 | – | ריץ' גאנג | – |
| דרז ד'שון | 2016 | 3 | ריץ' גאנג | – |
| אלטרה למבורגיני | 2017 | 1 | קאש מאני | – |
| 9lokkNine | 2018 | – | קאש מאני | – |
| Saviii 3rd | 2018 | – | קאש מאני וסט | – |
| בלופייס | 2018 | 1 | קאש מאני וסט | – |
מפיקים ביתיים

דה אבנג'רז
בנגאלאדש
דה ביט בולי
בירדמן
קול & דרה
דיטייל
די ג'יי נסטי & LVM
די ג'יי סוואמפ איזו
דאב ת'ה פרודיג'י
די רוק
אילה ג'ונס
לונדון און דה טראק
נטרה אברייג'
מיסטר ביטס
סופרירז
TEAUXNY
דה אולימפיקס
רדוואן
דה רנג'יידס
סאפ
יאנג ברג
JAE L.A.
דיסקוגרפיה > אלבומי אוסף

2013: Rich Gang
ראו גם

יאנג מאני
הערות שוליים

↑  "Ca$h Money Sued Over Missing Drake Profits: Report". Billboard. נבדק ב-2017-01-14.
↑  How Car Heiress and European Reality TV Star Elettra Lamborghini Signed to Cash Money, Billboard (באנגלית)
↑  "Birdman signs Savvi 3rd to Cash Money". XXL.
↑  "GloKKNine signs a record deal with Cash Money".
↑  CentenoNovember 21, Tony M.; 2018. "Blueface Signs to Cash Money West - XXL". XXL Mag.{{cite web}}:  תחזוקה - ציטוט: numeric names: authors list (link)
↑  "Twitter / TheAvengerz: Bow! The Avengerz have officially". Twitter.com. נבדק ב-2013-08-25.
↑  "YMCMB Signed Chester, Pa's Producer, The Beat Bully". HipHopSince1987. 2012-07-12. אורכב מ-המקור ב-28 בספטמבר 2013. נבדק ב-2013-08-25. {{cite web}}:  (עזרה)
↑  Danielle Harling, Producers Cool & Dre To Join Cash Money, HipHopDX News, ‏05.08.2010
↑  "Cash Money Signs Orlando Rapper Caskey - XXL". Xxlmag.com. 2012-09-19. נבדק ב-2013-08-25.
↑  "Mystikal in Talks to Sign With Cash Money Since 2004, Says Birdman - XXL". Xxlmag.com. 2011-12-15. נבדק ב-2013-08-25.
↑  "The Olympicks Sign to Cash Money/Young Money". Hotnewhiphop.com. נבדק ב-2013-08-25.
↑  Nolan Strong (2012-08-27). "Young Money/Cash Money Signs Production Crew The Olympicks". AllHipHop.com. נבדק ב-2013-08-25.
↑  "DJ Khaled & The Renegades define "We The Best"". Fearfactormarketing.com. אורכב מ-המקור ב-9 באוגוסט 2013. נבדק ב-2013-08-25. {{cite web}}:  (עזרה)
↑  Steve Raze (@SteveRaze) (2012-02-14). "Sap: From the Back of the Boards to the Center Stage". AllHipHop.com. נבדק ב-2014-08-20.
↑  "Twitter / JAELAMUSIC: Compton Menace sign Producer Jae L.A. to MHG, Cash Money Records". Twitter.com. נבדק ב-2017-01-16.
| --- | --- |
בקרת זהויות :  BnF: cb14277779d (data)  ISNI: 0000 0001 2157 3586  LCCN: no2002001254  MusicBrainz: cb5bbd34-2903-472c-94e9-16af03881423  VIAF: 130412240   WorldCat (עם VIAF): 130412240
פרנק אזולאי

| --- | --- |
אין תמונה חופשית
 לידה:  1 ביולי 1968 (בן 56) פריז, צרפת
 סגנון בישול:  מטבח צרפתי
 מסעדות:  דלידג (נסגרה)  פרנק (נסגרה)  דוקסה (כשף שכיר, נסגרה)  פרנק פיש (נסגרה)  dinner in the sky  ג'אפו הבורסה
 טלוויזיה:  מנה מנה  עושים חיים וטעים  סיגליות  קרב סכינים  משחקי השף
 www.canastel.co.il
 
פרנק אזולאי (נולד ב-1 ביולי 1968) הוא שף ישראלי.
ביוגרפיה

נולד בשם הנרי פרנק אזולאי ברובע היהודי בפריז שבצרפת. מגיל צעיר השתייך לחבורות רחוב, ובעקבות זאת נשלח לפנימייה המיועדת לנערים בסיכון תחת פיקוח קצין מבחן. לאחר שנה, יצא פרנק מהפנימייה והחל להקדיש את זמנו לבישול. בראשית דרכו למד פרנק בבית-ספר בשטרסבורג. לאחר שנתיים פרש, ובגיל 18 עלה לישראל לשרת בצה"ל. לאחר סיום שירותו הצבאי, חזר אזולאי לצרפת, שם עבד בשתי מסעדות. לאחר מכן עזב את צרפת לטובת ניו יורק, בה חי שבע שנים.
ב-1992 חזר אזולאי לישראל עם רעייתו שהכיר בניו יורק והחל לעבוד כשף במסעדת "דלידג". לאחר שש שנים הפך לשותף במסעדה, אך המסעדה נקלעה לקשיים ואזולאי נכנס לחובות וחי תחת איומים מפני עיקולים ופקודות מאסר, אך הוא הצליח להחזיר חובות אלו וסגר את המסעדה. ניסיונות נוספים של אזולאי לפתוח מסעדות או לעבוד בהן כשף לא עלו יפה ולעיתים רבות הסתיימו בטונים צורמים.
במשך ארבע שנים השתתף בתוכנית הטלוויזיה של סיגל שחמון "סיגליות". כן הופיע בתוכנית המתיחות "פספוסים" של יגאל שילון, התארח בתוכנית "טעמים" של צחי בוקששתר, ואף קיבל רצועה יומית של עשר דקות בטלוויזיה בשם "מנה מנה עם פרנק". בעקבות חשיפתו לקהל התארח כשף ראשי בתוכנית "עושים חיים וטעים" של שרית וינו-אלעד, ובתוכנית "המסיבה עם יובל כספין". כמו כן שימש מספר פעמים כשופט בתוכנית "קרב סכינים". הוא הוציא DVD בשם "פשוט לבשל עם פרנק אזולאי", ומשמש כיועץ למסעדות שונות.
ב-2006 השתתף גם בשעשועון "פפראצי" של yes, ובתוכנית "The Show" בערוץ 10. ב-2011 הנחה את התוכנית "ירדה בגדול" בערוץ הבריאות, וכשף בתוכנית "עושים שכונה" בערוץ 2.
בשנת 2018 השתתף אזולאי בעונה השלישית של התוכנית "משחקי השף" כמתחרה בנבחרת של השף אסף גרניט, והודח שמיני.
אזולאי גרוש ואב לשניים.
הערות שוליים

↑  מאיה כהן, ,מירי בוהדנה: "אני מנהלת את העניינים", באתר ישראל היום, 15 במאי 2018
קאלימאכוס (פולימארכוס)

| --- | --- |

 לידה:  המאה ה־6 לפנה״ס אפידנה, אתונה העתיקה 
 פטירה:  490 לפנה״ס מרתון, יוון 
 מדינה:  אתונה העתיקה 
 צאצאים:  ליארכוס 
 דרגה:  פולמרכוס 
 פעולות ומבצעים
 קרב מרתון 
 
קאלימאכוס, (ביוונית: Καλλίμαχος; המאה ה-5 לפנה"ס) היה מצביא אתונאי, שפיקד על הכוחות האתונאים בקרב מרתון.
ביוגרפיה

בשנת 490 לפנה"ס נחת כוח פרסי תחת פיקודם של דאטיס וארטפרנס במפרץ מרתון במטרה להעניש את העיר אתונה שתמכה במרד האיוני. האתונאים מינו את קאלימאכוס ל"פולימארכוס" (אנ')‏ (ביוונית: πολέμαρχος, מושל לימי מלחמה) והוא יצא עם 10,000 לוחמים לעצור את הפרסים. יחד עמו חלקו את הפיקוד עוד 10 סטרטגוס ביניהם מילטיאדס, תמיסטוקלס, ואריסטידס. פלטיאה הקטנה שלחה לעזרת אתונה עוד 1,000 לוחמים.
הצבא היווני חנה על צלע הר ליד המחנה הפרסי שחנה במישור. הפרסים היססו לתקוף את האתונאים כיוון שצלע ההר לא הייתה נוחה עבור הקשתים והפרשים שלהם. והאתונאים היססו לתקוף את הפרסים כיוון שהמישור היה נוח לפרשי האויב. באחד הימים התכנסו 11 המפקדים כדי להחליט מה לעשות, 5 תמכו בעמדתו של מילטיאדס שסבר שיש לתקוף, בעוד 5 אחרים גרסו שאין לעזוב את העמדה הנוחה. קאלימאכוס היה היחיד שעדיין לא הצביע, הרודוטוס מספר שמילטיאדס פנה אליו במילים הבאות:
בך הדבר תלוי קאלימאכוס, אם יהיו האתונאים עבדים או אם תזכה בהבטיחך להם את החירות בתהילת נצח, אשר כזאת לא השאירו גם הארמודיוס ואריסטוגיטון. שכן מאז היו האתונאים לעם עוד לא ריחפה עליהם סכנה כסכנה המאיימת עליהם עתה, אם ירכינו ראשם לפני בני מדי אלה, אין צורך לספר מה ירבה הסבל שיפול בחלקם, ואולם אם תהיה יד אתונה על העליונה במערכה זו, הרי שסופה להפוך לעיר הראשונה במעלה ביוון. והנה איך אפשר הדבר הזה ואיך בידך להכריע בעניינים אלה, אומר עתה מיד: בהיותנו אנחנו עשרה מצביאים, נעשו דעותינו שקולות, מהם מצווים להלחם, מהם לא. ועתה, אם לא נאסור מיד קרב על האויב, תביא איזו מזימה רעה לפרוד בין האתונאים, ובוגדים יסגירו את העיר לבני מדי ואולם אם נצא לקרב עמם, הרי בטרם יגבר רקב-הבגידה באתונה, ובתנאי שהאלים לא יאירו פניהם לצד אחד בלבד, נצא אנו מן הקרב וידנו על העליונה. אם כן כל זה בידך ותלוי בך. אם תסכים עתה לדעתי, ארצנו תהיה חפשיה והעיר הראשונה בין אלה אשר בארץ יוון. אולם אם תחזיק בדעת אלה המתנגדים לקרב, יבוא ההפך מכל הטובות שמניתי אני.
קאלימאכוס הושפע מאוד מנאום נרגש זה והצביע בעד דעתו של מילטיאדס. לפיכך הוחלט לצאת לקרב שנודע כקרב מרתון, האתונאים ניצחו ניצחון מוחץ על אף נחיתותם המספרית, אם כי קאלימאכוס שפיקד על האגף הימני היוקרתי מת בקרב בעת שהאתונאים ניסו להשתלט על הספינות של הפרסים.
האתונאים בנו לזכרו פסל בגובה 4.68 של האלה ניקה. הפסל התגלה מחדש, שוחזר, והוצג לציבור במוזיאון האקרופוליס באתונה בשנת 2010.
לקריאה נוספת

הרודוטוס. היסטוריה. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה - אוניברסיטת תל אביב, 1998.
כתבי הירודוטוס. מתורגמים מיוונית עם מבוא והערות מאת ד"ר אלכסנדר שור. ירושלים, ראובן מס, תרצ"ה. העתק דיגיטלי באתר "דעת".
משה עמית, תולדות יוון הקלאסית, הוצאת מאגנס, תשס"ב (הספר בקטלוג ULI)
הערות שוליים

↑  הגיית השם ביוונית: קלימכוס, במלעיל דמלעיל (ההטעמה בהברה השלישית מהסוף).
↑  הגיית השם ביוונית: פּולימרכוס, במלעיל דמלעיל (ההטעמה בהברה השלישית מהסוף).
↑  הרודוטוס, ספר שישי, 109.
↑  הרודוטוס, ספר שישי, 114.
↑  כתבה ביוונית
קונסטנטין גלוגר

| --- | --- |

 לידה:  17 בספטמבר 1803 Jaszów, רפובליקת פולין 
 פטירה:  30 בדצמבר 1863 (בגיל 60) ברלין, ממלכת פרוסיה 
 ענף מדעי:  זואולוגיה, אורניתולוגיה, natural science 
 מקום לימודים:  אוניברסיטת ורוצלב 
 מוסדות:  מוזיאון הטבע בברלין 
 
קונסטנטין וילהלם למברט גלוגר (בגרמנית: Constantin Wilhelm Lambert Gloger;‏ 17 בספטמבר 1803, שלזיה, ממלכת פרוסיה – 30 בדצמבר 1863, ברלין) היה זואולוג גרמני.
גלוגר היה האדם הראשון שזיהה את ההבדלים המבניים בין סנוניתיים לסיסיים, וגם הראשון שהציב ארגזי עטלפים מלאכותיים, לצורך מחקר.
גלוגר קבע כלל שמכונה כיום כלל גלוגר, הקובע כי פיגמנטים כהים גוברים בגזעי בעלי חיים החיים בבתי גידול חמים ולחים. הוא הציג תיאוריה זו בירחון המדעי ה-"Das Abändern der Vögel של Einfluss des Klimas"‏ (1833). המנגנון הביולוג שמוביל לתופעה זו עדיין לא ברור, אך בציפורים הוצע כי נוצות פיגמנטיות כהות יותר מספקות הגנה מפני חיידקים מנוצות שפעילותם גדולה יותר באזורים חמים ולחים.
הערות שוליים

↑  Burtt Jr, E. H.; Ichida, J. M. (2004). "Gloger's rule, feather-degrading bacteria, and color variation among song sparrows" (PDF). The Condor. 106 (3): 681–686. doi:10.1650/7383. אורכב מ-המקור (PDF) ב-2012-11-20. נבדק ב-2013-04-01.
| --- | --- |
בקרת זהויות :  BnF: cb17011850b (data)  CiNii: DA08542721  GND: 116666978  ISNI: 0000 0001 0896 9850  KulturNav: ff7b29ae-dda3-499f-83bb-59624afcc41e  NKC: ola2016927632  NLG: 244959  SUDOC: 112651143  VIAF: 47519349   WorldCat (עם VIAF): 47519349
קול אנושי

ספקטרוגרמה של קול נשי
הקול האנושי הוא הקול שמפיקים בני האדם כאשר הם עושים שימוש במערכת הקול, כגון במהלך שיחה, שירה, צחוק, בכי, צרחה או צעקה. תדר הקול (אנ') האנושי הוא חלק מתהליך ההפקה של הצלילים האנושיים, כאשר שפתות הקול הם המקור העיקרי לצלילים. מנגנוני הפקת צליל נוספים מאותו האזור בגוף כוללים הפקה של עיצורים ללא קול (אנ'), הפקת עיצורים מצוצים, שריקות ולחישות (אנ').
ניתן לחלק את מנגנון הפקת הקול האנושי לשלושה חלקים - הריאות, בית הקול וה-Articulators (אנ') (החלקים של מערכת הקול שנמצאים מעל לגרון, כולל הלשון, החיך, הלחי, השפתיים וכו'). על הריאות לייצר זרימת אוויר מספקת ולחץ אוויר מספק כדי לגרום למיתרי הקול לרטוט. בעקבות כך מיתרי הקול רוטטים ומפיקים את מקור הצליל שיוצא מאזור הגרון. שרירי הגרון מכווננים גם הם את הצליל המופק. ה-Articulators מפרקים ומסננים את הצליל המגיע מהגרון ומסוגלים לחזק או להחליש את הצליל.
מיתרי הקול, בשילוב עם ה-Articulators, מסוגלים להפיק צלילים מורכבים במיוחד. ניתן לשנות את הטון של הקול על מנת להדגיש את הרגשות שאדם חווה כמו כעס, הפתעה, פחד, אושר, עצב, וכו'. הקול האנושי משמש להבעת רגש, אך גם יכול לחשוף את גילו ומינו של הדובר. זמרים משתמשים בקולם ככלי ליצירת מוזיקה. התדר של הקול האנושי נע בין 50 ל-3,400 הרץ.
תחום חקר הצלילים המופקים על ידי הקול האנושי מכונה פונטיקה. עבור בני אדם, היכולת לזהות זה את זה באמצעות הקול מסתמכת על היכולת לחשב את ההבדלים בין הפונטיקה המקרית של קוליות ספציפית לבין הייצוגים הפונטיים המופשטים של המילים אותן הקוליות מכילה.
כשמדברים על זיהוי קול - מחקרים בנושא משווים יכולת זו לתהליכים אחרים שאינם מילוליים, כגון תפיסה אנושית של פנים או תפיסות קוליות של חיות לא אנושיות ואחת המטרות החשובות של חקר הקול היא להבין כיצד מערכת הקול מייצרת קול ממגוון מאפיינים המגיעים ממקורות שונים ואיך אנשים מקשרים את תפיסותיהם למאפיינים אלה.
זהו דבר שגרתי שאנשים יכולים לזהות קולות של אחרים ולעיתים אף לזכור אותם גם לאחר זמן רב. למרות שאדם לא ישמיע פעמיים בדיוק את אותו הצליל, מאזינים מחלצים תכונות שאינן משתנות מאות הקול שאותו שמעו על מנת לבנות ייצוג של זהות הדובר שבה יהיה ניתן להשתמש על מנת לזהות את קולו של האדם הספציפי באמצעות לקט התבטאויותיו.
הערות שוליים

↑  Stevens, K.N.(2000), Acoustic Phonetics, MIT Press, ISBN 0-262-69250-3, 978-0-262-69250-2
↑  Titze, I.R. (1994). Principles of Voice Production, Prentice Hall (currently published by NCVS.org), ISBN 978-0-13-717893-3.
↑  Titze, I. R. (2006). The Myoelatic Aerodynamic Theory of Phonation, Iowa City:National Center for Voice and Speech, 2006.
↑  Johar, Swati (22 בדצמבר 2015). Emotion, Affect and Personality in Speech: The Bias of Language and Paralanguage. SpringerBriefs in Speech Technology. Springer. pp. 10, 12. ISBN 978-3-319-28047-9. {{cite book}}:  (עזרה)
↑  Bachorowski, Jo-Anne (1999). "Vocal Expression and Perception of Emotions" (PDF). Current Directions in Psychological Science: 53–57.
↑  Smith, BL; Brown, BL; Strong, WJ; Rencher, AC (1975). "Effects of speech rate on personality perception". Language and Speech. 18 (2): 145–52. doi:10.1177/002383097501800203. PMID 1195957.
↑  Williams, CE; Stevens, KN (1972). "Emotions and speech: some acoustical correlates". The Journal of the Acoustical Society of America. 52 (4): 1238–50. Bibcode:1972ASAJ...52.1238W. doi:10.1121/1.1913238. PMID 4638039.
↑  Titze, IR; Mapes, S; Story, B (1994). "Acoustics of the tenor high voice". The Journal of the Acoustical Society of America. 95 (2): 1133–42. Bibcode:1994ASAJ...95.1133T. doi:10.1121/1.408461. PMID 8132903.
↑  Tyler K. Perrachione, Stephanie N. Del Tufo, John D. E. Gabrieli, Human Voice Recognition Depends on Language Ability, Science 333, 2011-07-29, עמ' 595–595 doi: 10.1126/science.1207327
↑  Pascal Belin, Shirley Fecteau, Catherine Bédard, Thinking the voice: neural correlates of voice perception, Trends in Cognitive Sciences 8, 2004-03, עמ' 129–135 doi: 10.1016/j.tics.2004.01.008
↑  Zhaoyan Zhang, Mechanics of human voice production and control, The Journal of the Acoustical Society of America 140, 2016-10, עמ' 2614–2635 doi: 10.1121/1.4964509
↑  Marianne Latinus, Pascal Belin, Human voice perception, Current Biology 21, 2011-02, עמ' R143–R145 doi: 10.1016/j.cub.2010.12.033
| --- | --- |
בקרת זהויות :  NLI: 987007543791405171  BnF: cb119387339 (data)  GND: 4057587-1  LCCN: sh85144224  NDL: 00566119  NKC: ph120748
פרנק אליסון

פרנק אליסון (באנגלית: Frank Allison; נולד ב-25 ביוני 2004 בליבריה) הוא כדורגלן ליברי המשחק בעמדת הקשר בקבוצת הנוער של הפועל חיפה ובנבחרת ליבריה.
קריירת מועדונים

בשנת 2021 הצטרף אליסון לקבוצת פריפורט מליגת העל הליברית. ב-10 באוגוסט 2022 חתם בהפועל רמת-גן גבעתיים מהליגה הלאומית. אליסון רשם 3 הופעות במדי הקבוצה הבוגרת בתחילת העונה, אך ב-3 בנובמבר חתם בקבוצת הנוער של הפועל חיפה.
קריירה בינלאומית

ב-24 במרץ 2022 ערך אליסון את הופעת הבכורה שלו בנבחרת ליבריה, בהפסד 4-0 לנבחרת בנין במשחק ידידות.
הערות שוליים

↑  יונתן גינזבורג, ‏קשר ליברי חתם בהפועל רמת גן ויצטרף לנוער, באתר ONE‏, 10 באוגוסט 2022
↑  יונתן גינזבורג, ‏פרנק אליסון הצטרף לקבוצת הנוער של הפועל חיפה, באתר ONE‏, 3 בנובמבר 2022
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרנק אליסון".
קאלין (זקרפטיה)

| --- | --- |

 מדינה:  אוקראינה אוקראינה
 מחוז:  זקרפטיה זקרפטיה
 ראיון:   טייצ'ב
 תאריך ייסוד:  1405 (נזכרת לראשונה)
 שטח:  0.023 קמ"ר
 גובה:  347 מטרים
 אוכלוסייה:  ‏
  ‑ ביישוב:  5,844 (2004)
 קואורדינטות:  48°08′N 23°52′E﻿ / ﻿48.133°N 23.867°E﻿ / 48.133; 23.867
 אזור זמן:  UTC +2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםקאלין(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםקאלין(למפת זקרפטיה רגילה) אוז'הורוד מוקצ'בו חוסט וינוהרדיב סבליאבה רחיב לבוב איוואנו-פרנקיבסק רומניה הונגריה סלובקיה פוליןקאלין(למפת זקרפטיה מוגדלת) אוז'הורוד מוקצ'בו חוסט וינוהרדיב סבליאבה רחיב לבוב איוואנו-פרנקיבסק רומניה הונגריה סלובקיה פוליןקאלין  he tabBackground:;tabBorder:#aaa;defaultTab:0;
 
קאלין (באוקראינית: Калини, קאליני; בהונגרית: Alsókálinfalva, אלשוקאלינפלבה; ביידיש: קאַלין) הוא כפר במחוז משנה טיאצ'יב במחוז זקרפטיה באוקראינה.
עדות היסטורית ראשונה על העיירה היא משנת 1405. נכון ל-2001 חיו במקום 5,844 תושבים. עד השואה התקיימה בעיירה קהילה יהודית שבשיאה מנתה כ-400 איש.
הקהילה היהודית

היהודים הראשונים הגיע לקאלין כנראה בשנות ה-20 של המאה ה-18. במפקד היהודים הראשון של שנת 1728 נרשמו בקאלין 2 משפחות:
היהודי איז'אק, אשתו הלינה ושני בניו מאיר ולייב. משפחה זו הייתה בחסות האציל המקומי תומאס בארוד.
היהודי יעקב ואשתו ליציאנה שהיו ללא ילדים.
שניהם היו יהודים עניים ללא דמי חכירה, אף על פי שאיזאק עסק בבישול משקאות חריפים. גם במפקד שנערך בשנת 1735 נרשמו שני יהודים אבל מאז לא היו יהודים בקאלין כשבעים שנה. סיבת היעדרם אינה ידועה. רק במפקד של 1830 נרשמו מספר משפחות. נראה שלכל היותר בסוף המאה ה-18 חידשו היהודים את החיים הקהילתיים בקאלין. ועל תקופה זו כותב בזיכרונותיו ר' מנחם מנדל מטרנווה: "בערך חמישים משפחות, הרבה מהם אכרים עובדי אדמה וקצת מהם בעלי חנויות קטנות בפרנסה מועטת, והרבה עניים".
בכפר היה בית כנסת עתיק, שאיש אינו יודע מתי נבנה. בשנות ה-20 של המאה ה-20 נבנה בית כנסת-בית מדרש שני אך לא בגלל ריבוי יהודים בכפר אלא בשל סכסוכים בין חסידי ויז'ניץ שהיו רוב בעלי הבתים ובין חסידי דולינא. חסידי ויז'ניץ היו היסוד "העממי" בכפר ואילו חסידי דולינא היו הגבירים והם בנו את בית המדרש הנוסף.
לימוד המשניות היה עניין מיוחד, למדו כחבורה כל יום בבית המדרש.
יהודי קאלין התפרנסו ממלאכה והיו כמה בעלי מלאכה מקצועיים, סנדלרים, חייטים נגרים ועוד. התפרנסו ממסחר כבעלי חנויות, מסחר בפרות, תוצרת חלב וגבינה כשרה. כמעט לכל בית הייתה חלקת אדמה שעיבד בעצמו.
הקהילה היהודית > רבניה של קאלין

בראשית המאה היה השוחט והדיין בקאלין רבי מרדכי צבי סג"ל אדלר. אחריו ישב כמה שנים ר' מנחם מרגליות שנולד בקאלין בשנת תרל"ה. לאחר מלחמת העולם הראשונה נבחר ר' מנחם מרגליות לרבה של הארינטש (הורינצ'ובו (אוק')) משם גורש לאושוויץ ונרצח. קאלין השתייכה לרבנות וילחוביץ (וילחיבצי) שם כיהן כרב חיים מאיר הגר לימים האדמו"ר מויז'ניץ.
הקהילה היהודית > סופה של הקהילה

עם חזרת השטח שהיה בשליטת צ'כוסלובקיה להונגריה הפאשיסטית, החלו השלטונות ההונגרים ברדיפת יהודי המקום. ביולי 1941 גורשו מחצית מיהודי המקום לפולין, מהם שרדו רק חמישה יהודים. באפריל 1944 עם התחלת שואת יהודי הונגריה גורשו יהודי המקום לגטו מאטסלקה ומשם לאושוויץ, שם נספו רובם.
לאחר השואה לא נותרו יהודים בקאלין. בית הקברות העתיק, שראשיתו בימי ייסודה של הקהילה, הוזנח וכוסה צמחייה. בשנת 2012 שוקם בית הקברות בידי אגודת אהלי צדיקים.
קאש קאש

| --- | --- |

 מקום הקמה:  רוזלנד 
 תקופת הפעילות:  מ-2002 
 סוגה:  מוזיקת דאנס אלקטרונית, מוזיקת פופ, האוס פרוגרסיבי
 חברת תקליטים:  ביג ביט רקורדס 
 www.cashcashmusic.com
 חברים
 ז'אן פול מכלוף אלכס מכלוף סמואל פריש
 חברים לשעבר
 מייק דור אנתוני וילאצ'רי
 
קאש קאש (באנגלית: Cash Cash) היא להקת מוזיקה אלקטרונית אמריקאית, המורכבת משלושה תקליטנים: ז'אן פול מכלוף, אלכס מכלוף וסמואל פריש.
קריירה

הלהקה הוקמה ב-2002, תחת השם The Consequence. תחת שם זה, הלהקה הוציאה שלושה אלבומים בהוצאה עצמית, Your Own Place‏, The Consequence ו-By The Bedside.‏
ב-2007, הגיטריסט מייק דור והמתופף אנתוני וילאצ'רי הצטרפו ללהקה, שפרשו מאוחר יותר מהלהקה ב-2009 וב-2011, בהתאמה.
ב-2008, הלהקה אימצה את השם הנוכחי. בהמשך, הוחתמה הלהקה אצל חברת התקליטים ריפבליק רקורדס. ב-7 באוקטובר 2008, הוציאו את המיני-אלבום הראשון של הלהקה תחת שם זה, Cash Cash. המיני-אלבום הגיע, בשיאו, למקום ה-24 במצעד ה-Heatseekers.
ב-23 בדצמבר 2008, הלהקה הוציאה את אלבום האולפן הראשון של הלהקה תחת שם זה, Take It to the Floor. האלבום הגיע, בשיאו, למקום ה-31 במצעד ה-Heatseekers.
ב-8 במרץ 2010, הלהקה הוציאה גרסת כיסוי לשיר "Forever Young" של אלפאוויל. גרסת הכיסוי הגיעה, בשיאה, למקום ה-34 במצעד שירי הדאנס/אלקטרוני הדיגיטלי.
ב-19 באפריל 2011, הלהקה הוציאה את אלבום האולפן השני של הלהקה, Love or Lust.‏
ב-7 בספטמבר 2012, הלהקה הוציאה את אלבום האולפן השלישי של הלהקה, The Beat Goes On.‏
ב-25 ביולי 2013, הלהקה הוציאה, בשיתוף פעולה עם ביבי רקסה, את הסינגל "Take Me Home".
ב-29 באוקטובר 2013, הלהקה הוציאה את המיני-אלבום השני של הלהקה, Overtime.‏
ב-24 במרץ 2014, הלהקה הוציאה את המיני-אלבום השלישי של הלהקה, Lightning.‏
ב-16 בספטמבר 2014, הלהקה הוציאה את הסינגל "Surrender".‏
ב-29 בינואר 2016, הלהקה הוציאה, בשיתוף פעולה עם ג'קי לי (אנ'), את הסינגל "Aftershock".‏
ב-3 ביוני 2016, הלהקה הוציאה, בשיתוף פעולה עם דיגיטל פארם אנימלס ונלי, את הסינגל "Millionaire".‏
ב-24 ביוני 2016, הלהקה הוציאה את אלבום האולפן הרביעי של הלהקה, Blood, Sweat & 3 Years.‏
ב-7 ביולי 2017, הלהקה הוציאה, בשיתוף פעולה עם קונור מיינרד, את הסינגל "All My Love".‏
ב-12 באפריל 2018, הלהקה הוציאה, בשיתוף פעולה עם אביר, את הסינגל "Finest Hour".‏
ב-22 באפריל 2019, הלהקה השתתפתה בסינגל "Can We Pretend" של פינק.
ב-12 בפברואר 2021, הלהקה הוציאה, בשיתוף פעולה עם ויז קאליפה ולוקאס גרהאם, את הסינגל "Too Late".‏
ב-14 במאי 2021, הלהקה הוציאה את אלבום האולפן החמישי של הלהקה, Say It Like You Feel It‏.
ב-19 באוקטובר 2021, הלהקה הוציאה את אלבום האוסף הראשון של הלהקה, Acoustic Collection (Vol. 1).‏
דיסקוגרפיה > אלבומי אולפן

2008: Take It to the Floor
2011: Love or Lust
2012: The Beat Goes On
2016: Blood, Sweat & 3 Years
2021: Say It Like You Feel It
דיסקוגרפיה > אלבומי אוסף

2021: Acoustic Collection (Vol. 1)
דיסקוגרפיה > מיני-אלבומים

2008: Cash Cash
2013: Overtime
2014: Lightning
הערות שוליים

↑  "Cash Cash: Working Overtime". Djtimes.com. 22 באפריל 2014. אורכב מ-המקור ב-24 ביולי 2014. נבדק ב-19 ביולי 2014. {{cite web}}:  (עזרה)
↑  "Cash Cash – biography". Hip Online (mirror at Internet Archive cached on March 4, 2010). 21 באוקטובר 2008. אורכב מ-המקור ב-4 במרץ 2010. נבדק ב-22 ביוני 2014. {{cite web}}:  (עזרה)
1 2 3  Jeffries, David (23 בדצמבר 2008). "Cash Cash – Music Biography, Credits and Discography". AllMusic (mirror at Internet Archive cached on July 7, 2012). אורכב מ-המקור ב-7 ביולי 2012. נבדק ב-22 ביוני 2014. {{cite web}}:  (עזרה)
↑  "Get To Know: Cash Cash". Emptylighthouse.com. ארכיון מ-2014-07-24. נבדק ב-19 ביולי 2014. {{cite web}}:  (עזרה)
↑  "Cash Cash – Awards". AllMusic. ארכיון מ-2016-07-11. נבדק ב-7 ביולי 2013. {{cite web}}:  (עזרה)
↑  "Heatseekers Albums : Feb 07, 2009 | Billboard Chart Archive". Billboard.com. 7 בפברואר 2009. נבדק ב-7 ביולי 2013. {{cite journal}}:  (עזרה)
↑  "Cash Cash - Forever Young". AllMusic. ארכיון מ-2022-09-02. נבדק ב-2 בספטמבר 2022. {{cite web}}:  (עזרה)
↑  "Forever Young - Single by Cash Cash". Apple Music. ארכיון מ-2022-09-02. נבדק ב-2 בספטמבר 2022. {{cite web}}:  (עזרה)
↑  "Cash Cash Chart History (Dance/Electronic Digital Song Sales)". Billboard. ארכיון מ-2022-07-08. נבדק ב-2 בספטמבר 2022. {{cite journal}}:  (עזרה)
↑  Roseland, N.J., Mi2N.com (2011-04-14). "Foreplay For Your Ears: Cash Cash Releases "Love Or Lust" Album Teaser". אורכב מ-המקור ב-14 במרץ 2012. נבדק ב-2011-04-23. {{cite web}}:  (עזרה)
↑  The Beat Goes On EP, 2012-09-07, ארכיון מ-2021-06-07, נבדק ב-2023-01-10
↑  Cash Cash - Take Me Home feat. Bebe Rexha [Official Lyric Video], ארכיון מ-2021-06-29, נבדק ב-2021-09-11
↑  Overtime EP, 2013-10-29, ארכיון מ-2022-05-16, נבדק ב-2023-01-10
↑  Lightning EP, 2014-03-24, ארכיון מ-2019-01-15, נבדק ב-2023-01-10
↑  "iTunes - Music - Surrender - Single by Cash Cash". Itunes.apple.com. 2014-09-16. ארכיון מ-2015-03-18. נבדק ב-2015-03-17.
↑  "Aftershock (feat. Jacquie Lee) - Single by Cash Cash on Apple Music". Itunes.apple.com. 2016-01-29. ארכיון מ-2016-09-13. נבדק ב-2016-09-09.
↑  Millionaire (feat. Nelly), 2016-06-03, ארכיון מ-2020-10-16, נבדק ב-2023-01-10
↑  Blood, Sweat & 3 Years by Cash Cash (באנגלית אמריקאית), 2016-06-24, ארכיון מ-2022-11-22, נבדק ב-2023-01-10
↑  "All My Love (feat. Conor Maynard) - Single". Apple Music. ארכיון מ-2022-11-06. נבדק ב-17 בנובמבר 2020. {{cite web}}:  (עזרה)
↑  "Finest Hour (feat. Abir) - Single". Apple Music. ארכיון מ-2022-12-07. נבדק ב-18 בנובמבר 2020. {{cite web}}:  (עזרה)
↑  "P!nk feat. Cash Cash — Can We Pretend". Tophit. ארכיון מ-2022-05-18. נבדק ב-2023-01-10.
↑  "Too Late (feat. Wiz Khalifa & Lukas Graham) - Single by Cash Cash". ארכיון מ-2022-11-06. נבדק ב-7 באוקטובר 2021 – via Apple Music. {{cite web}}:  (עזרה)
↑  Say It Like You Feel It by Cash Cash (באנגלית אמריקאית), 2021-05-14, ארכיון מ-2022-11-05, נבדק ב-2023-01-10
↑  Acoustic Collection (Vol. 1) by Cash Cash (באנגלית אמריקאית), 2021-10-29, ארכיון מ-2022-12-08, נבדק ב-2023-01-10
| --- | --- |
בקרת זהויות :  GND: 16000521-8  ISNI: 0000 0001 1941 851X  MusicBrainz: dda162b4-f871-4e89-b081-b7b3470782f0  NKC: pag20201095308